[{"text_idx": "#000001", "text": "Japanio primemoras la 12-an datrevenon de la katastrofo de Fukus\u0302imo"}, {"text_idx": "#000002", "text": "La laboroj de malinfektado sendube dau\u0306ros plurajn jardekojn."}, {"text_idx": "#000003", "text": "Dek du jarojn jam pasis. Japanio primemoris sabaton la dekduan datrevenon de la triobla katastrofo de la 11a de marto 2011, kiam unu el la plej perfortaj tertremoj iam registritaj estigis mortigan cunamon, kau\u0306zante siaflanke la nuklean katastrofon de Fukus\u0302imo. Tiuj eventoj okazigis la morton au\u0306 malaperon de preskau\u0306 18 500 personoj."}, {"text_idx": "#000004", "text": "Kiel c\u0302iujare, minuto da silento estis efektivigita en la lando je la 14-a horo kaj 46 minutoj. Tio estas efektive la horo, kiam 12 jarojn pli frue, tertremo je magnitudo 9.0 s\u0302ancelis la tutan arkipelagon. La koroj de tri el la ses reaktoroj de la centralo de Fukus\u0302imo Dajis\u0302i fuziis, devigante evakui dekojn da miloj da personoj."}, {"text_idx": "#000005", "text": "Monatojn post la katastrofo, la aliro al pli ol 1 650 km2 de la departemento de Fukus\u0302imo estis malpermesita. De tiam, intensaj laboroj de malinfektado ebligis redukti tiujn nelog\u0302eblajn zonojn g\u0302is 337 km2."}, {"text_idx": "#000006", "text": "Kio pri la infektita akvo ?"}, {"text_idx": "#000007", "text": "La japana justico konfirmis meze de januaro, la senkulpecon de tri eks-respondeculoj de Tepco, la operatoro de la centralo de Fukus\u0302imo - la solaj fizikaj personoj jug\u0302itaj en punproceduro kadre de tiu katastrofo. Ili estis jug\u0302itaj nekulpaj pri neglekto koncerne la akcidenton de 2011."}, {"text_idx": "#000008", "text": "La laboroj de malinfektado kaj malmuntado de la centralo sendube dau\u0306ros plurajn jardekojn. Unu el la krizaj punktoj estas la administrado de pli ol milono da tunoj da infektata akvo akumulitaj c\u0302irkau\u0306 la centralo, devenanta de la pluvo, de la subgrundaj akvotavoloj kaj de la necesaj injektoj de akvo por malvarmigi la korojn de la reaktoroj."}, {"text_idx": "#000009", "text": "Tiu akvo estis traktitaj sed la tricio, radionuklido dang\u0302era por la homoj ne povis esti eliminita."}, {"text_idx": "#000010", "text": "La japana registaro denove konfirmis, ke g\u0302i intencas komenci c\u0302i-jare la iompostioman elvers\u0302adon de tiu akvo en la Pacifikan Oceanon. Tiu kontestita projekto tamen ricevis favorajn permesojn de la Internacia Atomenergia Organizaj\u0302o (IAEO) kaj de la japana nuklea reguliganto."}, {"text_idx": "#000012", "text": "Fukus\u0302imo: 10 jarojn poste, ekzistas \u00abkronika, dau\u0306ra, gravega infektado por la planedo \u00bb, asertas j\u0302urnalisto"}, {"text_idx": "#000014", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000016", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]